[{"text_idx": "#000000", "text": "Gwefan ystadegau sy'n ymwneud a\u0302'r Gymraeg \u2013 a rhagor"}, {"text_idx": "#000002", "text": "Map siroedd: % yn gallu siarad Cymraeg, fesul oedran\n% yn gallu siarad Cymraeg, yn o\u0302l awdurdod lleol a grw\u0302p oed hyblyg\n% yn gallu siarad Cymraeg (map LSOAs)\nNifer yn gallu siarad Cymraeg (map yswigod LSOA)\nSiartiau Cyfrifiad 2011: % yn siarad Cymraeg yn o\u0302l oed, fesul Awdurdod Lleol"}, {"text_idx": "#000005", "text": "Sgiliau yn y Gymraeg yn o\u0302l oed, fesul awdurdod lleol, yn 2011 a 2001\nSiarad Cymraeg yn o\u0302l oed, fesul awdurdod lleol, yn 2011 a 2001\nCymharu Cyfrifiad 2011 a\u0302 chyfrifiadau blaenorol"}, {"text_idx": "#000006", "text": "Iaith TGAU mewn ysgolion uwchradd a chanol cyfrwng Cymraeg neu ddwyieithog\nDysgu\u2019r Gymraeg mewn ysgolion uwchradd\nCategori cyfrwng dysgu ysgolion cynradd\nMap ysgolion yn o\u0302l categori iaith"}, {"text_idx": "#000007", "text": "Babanod a gwlad enedigol y mamau"}, {"text_idx": "#000010", "text": "Yn adroddiad blynyddol 2013-14 y Llywodraeth ar ei Strategaeth Addysg Cyfrwng Cymraeg cyfeirwyd ar dudalen 15 at \u2018Arolwg sgiliau iaith Gymraeg\u2019 a gynhaliwyd yn haf 2013 \u2018er mwyn llunio gwaelodlin o sgiliau Cymraeg ymarferwyr\u2019. Ni chyhoeddwyd canlyniadau\u2019r arolwg hwn. Gwnaethpwyd cais Rhyddid Gwybodaeth i ofyn am y data a derbyniwyd peth o\u2019r hyn y gofynnwyd amdano ar 5 Medi 2014. Dyma ddadansoddiad o ran ohono."}, {"text_idx": "#000011", "text": "Gofynnwyd i ysgolion nodi sgiliau Cymraeg eu staff \u2013 athrawon a chynorthwyr dysgu ar waha\u0302n \u2013 gan ddweud faint oedd ganddynt yn y categori\u0308au canlynol. Roedd aelod o\u2019r staff i fod i gael ei gyfrif mewn un categori\u2019n unig."}, {"text_idx": "#000012", "text": "Nid ymatebodd pob ysgol ac ymddengys na wiriodd y Llywodraeth y data\u2019n ofalus chwaith. Adroddwyd ar 12,648 o athrawon, sef 93% o\u2019r nifer oedd mewn ysgol cynradd yn Ionawr 2013, mewn 1,293 o ysgolion cynradd (o\u2019u cymharu a\u0302\u2019r 1,357 o ysgolion cynradd oedd ar agor yn Ionawr 2013). Gan gymharu\u2019r nifer o staff a gynhwyswyd yn yr ymatebion a\u0302\u2019r nifer o staff oedd yn yr ysgolion yn Ionawr 2013 ar lefel awdurdod lleol gwelir bod 5 awdurdod wedi adrodd ar fwy o staff nag oedd ganddynt yn Ionawr 2013. Yn yr eithaf arall, ar lai nag 80% o\u2019u staff yr ymatebodd awdurdod Blaenau Gwent a Chaerdydd, fel y dangosir yn y siart isod."}, {"text_idx": "#000014", "text": "Mae\u2019r siartiau canlynol wedi eu seilio ar yr ymateb crai, heb geisio cywiro am y diffyg/gormodedd o athrawon o gwbl. Yn achos yr awdurdodau lle roedd y gyfradd ymateb o dan 100%, mae\u2019n bosibl, os oedd y rhai a atebodd yn gynrychioladol o\u2019r rhai nad atebodd, fod y dosbarthiad o sgiliau a ddangosir yn y siart canlynol yn ddarlun teg o\u2019r dosbarthiad o sgiliau ymhlith yr athrawon i gyd. Mae\u2019n anodd gwybod pa mor ddibynadwy y mae canlyniadau\u2019r awdurdodau lle adroddwyd ar fwy o athrawon nag sydd yn ysgolion yr awdurdod. Mae\u2019n debyg bod elfen o gyfrif dwbl ynddynt."}, {"text_idx": "#000015", "text": "Sgiliau Cymraeg athrawon cynradd Haf 2013: dosbarthiad o fewn awdurdod lleol"}, {"text_idx": "#000016", "text": "Mae\u2019r siart uchod wedi ei seilio ar y niferoedd sydd i\u2019w gweld yn y siart canlynol. Roedd cyfanswm o 3,303 o athrawon, 26% o\u2019r cyfan, yn dweud eu bod yng nghategori 5, h.y. eu bod yn rhugl yn y Gymraeg. Mae hwn yn cymharu\u2019n eithaf da gyda chanlyniadau Cyfrifiad yr Ysgolion yn Ionawr 2013 pan gafwyd bod 3,462 o athrawon cynradd a oedd naill ai\u2019n dysgu Cymraeg iaith gyntaf, neu\u2019n dysgu drwy gyfrwng y Gymraeg neu\u2019n gymwys i\u2019w wneud. (Ffynhonnell: StatsCymru). Yn anffodus, oherwydd y gorgyfrif ymddangosiadol mewn rhai awdurdodau a\u2019r tangyfrif mewn eraill, ni ellir dibynnu ar y ffigurau i adlewyrchu\u2019r sefyllfa go iawn."}, {"text_idx": "#000018", "text": "Mae\u2019r siart nesaf yn dangos y niferoedd oedd yn dymuno derbyn hyfforddiant pellach. (Sylwer ni ddefnyddir yr un lliwiau a\u0302\u2019r siartiau uchod). Fel gyda\u2019r siart blaenorol, oherwydd y gorgyfrif ymddangosiadol mewn rhai awdurdodau a\u2019r tangyfrif mewn eraill, ni ellir dibynnu ar y ffigurau i adlewyrchu\u2019r sefyllfa go iawn."}, {"text_idx": "#000020", "text": "Roedd ysgolion uwchradd yn cael eu cynnwys yn yr arolwg hefyd ond cafwyd ymateb isel: dim ond ar gyfer 52 ysgol y cafwyd data. Roedd 213 ysgol uwchradd yn Ionawr 2013 felly llai na chwarter ymatebodd."}, {"text_idx": "#000021", "text": "Holwyd hefyd am sgiliau staff cynorthwyol yn yr arolwg, ond erys y rheini heb eu dadansoddi gan Statiaith."}]